beliggenhetslære
Store norske leksikon,Økonomi og næringsliv,Næringsliv
Beliggenhetslære er en gren av økonomisk vitenskap som behandler faktorer som bestemmer bedriftenes lokalisering.
Mange kostnadsarter påvirkes av beliggenheten. Der hvor tilgangen på råstoff øver avgjørende innflytelse på stedsvalget, taler man om råstofforienterte bedrifter. Et eksempel er treforedlingsindustri.I andre tilfeller er bedriftene energiorientert, som ferrolegeringsindustri og aluminiumindustri, transportorientert som engroshandel eller markedsorientert som forbruksvareindustri og detaljhandel.Kapitaltilgang, beskatningsregler og ervervstradisjoner kan spille en stor rolle. Det samme kan næringspolitiske tiltak som direkte tar sikte på å påvirke bedriftenes stedsvalg, som regionplanlegging og distriktsplanlegging. Les mer i Store norske leksikon næringsliv